ReSound fjarstýringarnar er auðvelt að setja upp og nota . Þær verða fljótt eðlilegur hluti af daglegu lífi þess sem notar heyrnartæki . Þannig notar maður einfalda fjarstýringu frá ReSound Framhlið fjarstýringar 1 . Ljós sem lýsir þegar þrýst er á takka 2 . Takki sem hækkar hljóðstyrk 3 . Takki sem lækkar hljóðstyrk Bakhlið fjarstýringar 5 . Rafhlöðuhólf 6 . Pinnahola fyrir pörun 7 . Gat fyrir lyklakippu Athugaðu : Litlu merkin hjálpa þér að vera viss um að rafhlöðuhólfið sé lokað rétt . Þannig er fjarstýringin notuð Paraðu saman fjarstýringu og heyrnartæki Áður en þú ferð að nota fjarstýringuna þarf að para hana saman við heyrnartækin . Ef til vill hefur heyrnarfræðingurinn þegar gert það . Það er gert á eftirfarandi hátt : 1 . Þrýst er á pinnahnappinn aftan á fjarstýringunni með ydduðu áhaldi þá helst fjarstýringin í pörunarham í 20 sekúndur og ljósið á henni blikkar á tveggja sekúnda fresti . 2 . Slökktu á heyrnartækjunum og kveiktu á þeim aftur og haltu þeim við fjarstýringuna . 3 . Þegar pörun gerist heyrist smá hljóð í heyrnartækjunum . 4 . Fjarstýringin er þá tilbúin til notkunar . Ljósið á fjarstýringunni lýsir í hvert sinn sem þrýst er á styrkttakkann eða forritstakkann . Að stilla hljóðstyrk heyrnartækjanna Hljóðið í heyrnartækjunum stillist sjálfvirkt en stundum getur verið nauðsynlegt að stilla það handvirkt . Ef þess þarf skaltu fylgja eftirfarandi : 1 . Þrýstu á efri hluta hljóðstyrkstakkans ( + ) til að hækka . 2 . Þrýstu á neðri hluta hljóðstyrkstakkans ( - ) til að lækka . Athugaðu : Heyrnartækin fara aftur á staðalhljóðstyrk þegar slökkt og kveikt er á þeim eða ef skipt er um forrit . Athugaðu : Þú getur einnig slökkt á mögnun tækjanna með að halda lækkunarhluta hljóðstyrkstakkans ( - ) inni í meira en eina sekúndu . Þrýstu á hvaða takka sem er þá virkar tækið á ný . Að skipta milli forrita í heyrnartækjunum 1 . Þrýstu á forritshnappinn til að skipta um forrit . Athugaðu : Heyrnartækin fara aftur á staðalforritið ef slökkt og kveikt er á þeim . Að streyma í heyrnartækin Þú getur streymt hljóði beint til heyrnartækjanna ef heyrnarfræðingurinn hefur virkjað streymisforrit fyrir þig . Streymi sett af stað : 1 . Þrýstu á forritstakkann í minnsta kosti eina sekúndu eða þar til þú heyrir hljóðmerki . Nú fara heyrnartækin að taka við streymi frá þráðlausum búnaði . 2 . Þrýstu á forritstakkann til að fara til baka á hlustunarforritið sem þú notaðir á undan . Að læsa fjarstýringu Þú getur læst fjarstýringunni til að komast hjá því að hún sé notuð óvart t.d. ef þú ert með hana í vasanum . 1 . Þrýstu samtímis á forritstakkann og lækkun hljóðstyrks ( - ) og haltu þeim niðri í fimm sekúndur . Ljósið efst á fjarstýringunni blikkar þrisvar . 2 . Endurtaktu fyrsta lið til að opna fjarstýringuna en nú blikkar hún aðeins einu sinni . Athugaðu : Ljósið blikkar þrisvar í hvert sinn sem þrýst er á hnapp ef hún er læst en það hefur engin áhrif á hljóðstyrk eða val forrita .